News Update: “Bitkub” ติดอันดับ 1 คำค้นหาหมวด “คริปโทเคอร์เรนซี” ประเทศไทย Google เผยเทรนด์คริปโทฯ มาแรงปี 2021 - FINNOMENA
Google เผยเทรนด์คำค้นหายอดฮิตประจำปี 2021 (Year in Search 2021) พบคีย์เวิร์ดเกี่ยวกับ “คริปโทเคอร์เรนซี” กลายมาเป็นคำค้นหายอดฮิตในปีนี้ ตอกย้ำว่าคนทั่วโลกรวมถึงคนไทยกำลังสนใจลงทุนในสินทรัพย์ดิจิทัลมากขึ้น
9 ธ.ค. 2564

Google เผยเทรนด์คำค้นหายอดฮิตประจำปี 2021 (Year in Search 2021) พบคีย์เวิร์ดเกี่ยวกับ “คริปโทเคอร์เรนซี” กลายมาเป็นคำค้นหายอดฮิตในปีนี้ ตอกย้ำว่าคนทั่วโลกรวมถึงคนไทยกำลังสนใจลงทุนในสินทรัพย์ดิจิทัลมากขึ้น
🌍 Dogecoin และ Ethereum Price ติด TOP10 คำค้นหายอดนิยมของโลกในหมวดข่าว
‘Dogecoin’ เหรียญมีมที่กลายมาเป็นเหรียญดาวรุ่งในปี 2021 กลายมาเป็นคำค้นหายอดนิยมอันดับ 4 ในหมวดข่าว หลัง Elon Musk ทวีตเชียร์ต่อเนื่องจน Dogecoin ติดอันดับ TOP10 เหรียญคริปโทฯ ที่มีมูลค่าสูงสุดตามราคาตลาดเมื่อตอนต้นปี ขณะที่ราคา Dogecoin พุ่งไปแล้วกว่า 3,400% ตั้งแต่ต้นปี
ส่วนคำว่า ‘Ethereum Price’ ติดอันดับ 10 ในหมวดข่าว โดยราคา Ethereum เพิ่มขึ้นกว่า 550% ตั้งแต่ต้นปี อย่างไรก็ตาม คียเวิร์ด ‘Bitcoin’ คริปโทฯ มูลค่ามากสุดในโลก กลับไม่ติดอยู่ในลิสต์คำค้นหายอดฮิตประจำปีนี้
นอกจากเหรียญคริปโทฯ แล้ว ‘AMC Stock’ หุ้น AMC เครือโรงหนังขนาดใหญ่ของสหรัฐฯ และ ‘GME Stock’ หุ้น GameStop บริษัทขายเกมขนาดใหญ่ที่สุดในโลก ก็ติด TOP10 ในหมวดข่าวเช่นกัน โดยได้รับความนิยมจากกระแสหุ้นมีม หลังนักลงทุนรายย่อยเข้าซื้อหุ้นขนาดเล็กจนราคาพุ่ง ทำให้เฮดจ์ฟันด์ที่ชอร์ตหุ้นดังกล่าวขาดทุนอย่างหนัก
🇹🇭 Bitkub ติดอันดับหนึ่งในหมวดคริปโทฯ ที่คนไทยค้นหามากที่สุด
Google ได้ยกให้หนึ่งในหมวดคำค้นหายอดฮิตของคนไทยคือคีย์เวิร์ดเกี่ยวกับคริปโทฯ สอดคล้องกับเทรนด์ล่าสุดที่นักลงทุนไทยต่างหันมาสนใจคริปโทฯ มากขึ้น โดย Bitkub ติดอันดับหนึ่งคำค้นหา ในหมวดคริปโทฯ ของประเทสไทยในปี 2021
🏆 5 อันดับ คำค้นหาหมวดคริปโทฯ ที่คนไทยค้นหามากที่สุด ประจำปี 2021
อันดับ 1: Bitkub
แพลตฟอร์มแลกเปลี่ยนคริปโทฯ ของคนไทยที่ได้รับใบอนุญาตจาก ก.ล.ต.
อันดับ 2: Binance
แพลตฟอร์มซื้อขายสกุลเงินดิจิทัลที่มีเครือข่ายทั่วโลก รวมถึงในประเทศไทย
อันดับ 3: Morning Moon Village
เกม NFT ของคนไทยที่นำระบบ Yield Farming แบบ Defi มาสร้างเป็นเกม
อันดับ 4: TradingView
แพลตฟอร์มแสดงกราฟราคาและข้อมูลของสินทรัพย์ทางการเงินทุกชนิด
อันดับ 5: Zipmex
ผู้ให้บริการแลกเปลี่ยนสกุลเงินดิจิทัลในประเทศไทย อินโดนีเซีย สิงค์โปร์ และออสเตรเลีย
อ้างอิง: https://trends.google.com/trends/yis/2021/GLOBAL/ 
https://trends.google.com/trends/yis/2021/TH/
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Bitkub
Cryptocurrency
Google Trends
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA